Woodrow Wilson

Thomas Woodrow Wilson (Staunton, Virginia, SUA, le 28 de decembre 1856 – Washington, D.C., SUA, le 3 de februario 1924) esseva un jurista, academico e politico statounitese qui deveniva le vinti-octave presidente del Statos Unite de America. In 1919 ille recipeva le Premio Nobel del Pace pro su rolo crucial in le fundation del Societate del Nationes.

 Biographia 
Wilson esseva le filio de un pastor presbyterian. Quando ille esseva un puero in Carolina del Nord durante le Guerra Civil Statounitese (1861-1865), su patre serviva como un pastor in le armea del sud. Wilson videva le destruction del sud causate per le guerra, e ille habeva un prejudicio contra statouniteses african durante su tote vita. Wilson completava le Universitate de Princeton in 1875. Ille studiava le lege al Universitate de Virginia. Ille studiava le governamento al Universitate de John Hopkins e obteneva un Ph.D. in 1886. (Wilson es le sol presidente qui habeva un Ph.D.) Wilson inseniava le historia e politica del Statos Unite e scribeva libros de illos. 

Ille deveniva le governator de Nove Jersey in 1910. Le partito Democratic le seligeva pro le campania de presidente in 1912. Pro un division in le partito Republican conducite per Theodore Roosevelt, Wilson vinceva in le election.

Como le presidente, Wilson promoveva leges, le quales adjutava le obrero commun. Ille controlava bancas e commercios e permitteva uniones de obreros. Ille vinceva anque in le election de 1916. 

Wilson essayava de prohibir le SUA de entrar le Prime Guerra Mundial malgrado le facto que submarinos german occideva citatanos statounitese. Totevia le discoperta del telegramma de Zimmermann, in le qual Germania promitteva Mexico tres statos si illo attaccarea le Statos Unite, causava que multe statouniteses cambiava lor opinion del guerra. Wilson peteva congresso de un declaration de guerra in april 1917 proque "le mundo debe esser facite secur pro democratia".

Durante le guerra Wilson se reunir con Grande Britannia, Francia e Italia pro un plan de pace post le guerra. Le labor esseva difficile, totevia le Tractato de Versaille esseva signate junio 1919 con le plan del Societate del Nationes. Wilson recipeva le Premio Nobel del Pace in 1919. Le grande parte de statouniteses opponeva le union de lor nation in le liga. Wilson viagiava trans le pais in un tren pro parlar con gente super le inclusion del SUA in le liga. Le labor causava Wilson haber un maladia de cerebro, e ille non poteva usar su latere leve. Wilson habeva difficultate in su vita quotidian, e su marita coperiva le maladia. Le partito Democratic non permitteva que ille entrava le campania sequente. Wilson lassava le posto in 1921 e moriva post tres annos, continuante le lucta pro le Societate del Nationes.

 Vide etiam 
 Appendice:Lista de laureatos del Premio Nobel del Pace

 Referentias 
 https://www.wilsoncenter.org/about-woodrow-wilson
 https://www.woodrowwilson.org/about-woodrow-wilson-1
 https://www.britannica.com/biography/Woodrow-Wilson
 https://millercenter.org/president/wilson/life-in-brief

 Ligamines externe 

 Biographia al sito del Association Historic del Domo Blanc
 Woodrow Wilson al sito del Premio Nobel

Categoria:Gente statounitese
Categoria:Politicos
Categoria:Advocatos
Categoria:Presidentes del Statos Unite
Categoria:Laureatos del Premio Nobel del Pace